《次韵和罗著作风琴诗送毕长官》
宋代·刘攽

君不见长风翏翏起山林，大木怒呺喧万窍。是为天籁来无方，怒有知音全众妙。

洛阳琴工誇死桐，齐鲁诸儒颂清庙。刻商变羽不得骋，击手高张空改调。

岂如风琴得自然，但令雕虎长清啸。铿锵阐缓连昼夜，已断复续谁能料。

不论九奏金石谐，那辨五弦宫徵少。世间俚耳何足听，幸有杨荂嗑然笑。

高堂置酒月如霜，金盘照筵红蜡烧。渊明子贱皆有琴，两君叵惜清樽醮。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至怒书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。